CELEX: 62018CN0135
Language: da
Date: 2018-02-20 00:00:00
Title: Sag C-135/18: Anmodning om præjudiciel afgørelse indgivet af Bundesgerichtshof (Tyskland) den 20. februar 2018 — Logistik XXL GmbH mod CMR Transport & Logistik

4.6.2018   
            
            
               DA
            
            
               Den Europæiske Unions Tidende
            
            
               C 190/6
            
         Anmodning om præjudiciel afgørelse indgivet af Bundesgerichtshof (Tyskland) den 20. februar 2018 — Logistik XXL GmbH mod CMR Transport & Logistik
   (Sag C-135/18)
   (2018/C 190/08)
   Processprog: tysk
   
      Den forelæggende ret
   
   Bundesgerichtshof
   
      Parter i hovedsagen
   
   
      Sagsøger og appellant: Logistik XXL GmbH
   
      Sagsøgte og appelindstævnte: CMR Transport & Logistik
   
      Præjudicielle spørgsmål
   
   
               1)
            
            
               Forholder det sig i forbindelse med en dom, hvorved sagsøgte idømmes en ubegrænset og ubetinget pligt til at erlægge en bestemt ydelse, såfremt dommen i domsstaten er blevet anfægtet ved ordinær appel, eller fristen herfor endnu ikke er udløbet, således, at en anordning fra retten i domsstaten, hvorefter dommen kun er foreløbigt eksigibel mod sikkerhedsstillelse, udgør en betingelse i henhold til nr. 4.4. i formularen i bilag I til Europa-Parlamentets og Rådets forordning (EU) nr. 1215/2012 af 12. december 2012 om retternes kompetence og om anerkendelse og fuldbyrdelse af retsafgørelser på det civil- og handelsretlige område (1)?
            
         
               2)
            
            
               Såfremt det første spørgsmål besvares bekræftende: Gælder dette også, når der i domsstaten kan foretages en retssikrende fuldbyrdelse af den dom, der er erklæret foreløbigt eksigibel, uden sikkerhedsstillelse?
            
         
               3)
            
            
               Såfremt det andet spørgsmål besvares bekræftende:
               
                           a)
                        
                        
                           Hvorledes skal retten i domsstaten i forbindelse med en afgørelse, der indeholder en eksigibel forpligtelse, og som er blevet anfægtet i domsstaten ved ordinær appel, eller fristen herfor endnu ikke er udløbet, forholde sig henset til formularen i bilag I til Europa-Parlamentets og Rådets forordning (EU) nr. 1215/2012 af 12. december 2012 om retternes kompetence og om anerkendelse og fuldbyrdelse af retsafgørelser på det civil- og handelsretlige område, såfremt afgørelsen i henhold til selve dommen eller ifølge loven først må fuldbyrdes i domsstaten, når der er stillet sikkerhed?
                        
                     
                           b)
                        
                        
                           Skal retten i domsstaten i så fald udstede attesten ved brug af formularen i bilag I til Europa-Parlamentets og Rådets forordning (EU) nr. 1215/2012 af 12. december 2012 om retternes kompetence og om anerkendelse og fuldbyrdelse af retsafgørelser på det civil- og handelsretlige område, uden at give de i nr. 4.4.1.-4.4.4. nævnte oplysninger?
                        
                     
                           c)
                        
                        
                           Kan retten i domsstaten i så fald udstede attesten ved brug af formularen i bilag I til Europa-Parlamentets og Rådets forordning (EU) nr. 1215/2012 af 12. december 2012 om retternes kompetence og om anerkendelse og fuldbyrdelse af retsafgørelser på det civil- og handelsretlige område, på en sådan måde, at der — f.eks. i nr. 4.4.1 eller 4.4.3. i formularen — gives yderligere oplysninger om den påkrævede sikkerhedsstillelse, og den relevante lovtekst vedlægges formularen?
                        
                     
         
               4)
            
            
               Såfremt det andet spørgsmål besvares benægtende:
               
                           a)
                        
                        
                           Hvorledes skal retten i domsstaten forholde sig henset til formularen i bilag I til Europa-Parlamentets og Rådets forordning (EU) nr. 1215/2012 af 12. december 2012 om retternes kompetence og om anerkendelse og fuldbyrdelse af retsafgørelser på det civil- og handelsretlige område, såfremt den retssikrende fuldbyrdelse i domsstaten i henhold til loven først må ske efter udløbet af en vis frist?
                        
                     
                           b)
                        
                        
                           Kan retten i domsstaten i så fald udstede attesten ved brug af formularen i bilag I til Europa-Parlamentets og Rådets forordning (EU) nr. 1215/2012 af 12. december 2012 om retternes kompetence og om anerkendelse og fuldbyrdelse af retsafgørelser på det civil- og handelsretlige område, på en sådan måde, at der — f.eks. i nr. 4.4.1 eller 4.4.3. i formularen — gives yderligere oplysninger om den pågældende frist, og den relevante lovtekst vedlægges formularen?
                        
                     
         
      (1)  EUT 2012, L 351, s. 1.